《次严介溪朝房落成斋居纪事之什三首 其三》
明代·孙承恩

西安奕奕门之西，直馆华榱万瓦齐。不有元臣躬异数，何由来者得安栖。

明禋高阁炉薰煖，检押风光彩笔题。愧我迂疏羁寓远，良宵往往负招携。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。